Raivo Raigna

Raivo Raigna (sündinud 3. oktoobril 1955 Tamsalus) on eesti epigrammatik, kirjastaja ja ajakirjanik.

Haridus 
1963-1972 õppis ta Tamsalu Keskkoolis.

1972-1975 Viljandi Kultuurharidustöö Koolis, mille lõpetas klubitöötaja, isetegevusliku näiteringi juhi diplomiga.

Ametikäik 
Raivo Raigna on töötanud Laekvere Kultuurimaja kunstilise juhina, Laekvere 8-kl. Kooli õpetajana,

Järva-Jaani Kultuurimaja kunstilise juhina, Tamsalu TERKO AS tuletõrjeinspektorina, Tamsalu TERKO AS päästeteenistuse ülemana. Aastatel 2005-2012 töötas ta Virumaa Teataja reporterina, kirjutades põhiliselt majandusteemadel.

Ajakirjanduslik tegevus 
Ajakirjanduslikke katsetusi alustas Raivo Raigna 1968. aastal kui ajalehes Säde ilmus tema esimene sõnum. Järgnevatel aastatel trükiti Sädemes tema sõnumeid, följetone ja luuletusi. 1971. aastal tunnustas ajaleht Raivo Raignat kui viljakat kaasautorit Sädeme korrespondendi tunnistuse ja rinnamärgiga.

70ndate aastate keskpaiku alustas Raivo Raigna epigrammide, aforismide ja humoreskide saatmist ajalehele Noorte Hääl ja ajakirjadele Pikker ja Noorus, samuti tolleaegsetele rajooniajalehtedele. Hulgaliselt avaldati tema epigramme häälekandjates Tee Kommunismile, Võitlev Sõna, Punane Täht, Nõukogude Hiiumaa, Leninlik Lipp, Ühistöö ja Koit. Kokku avaldati Eesti perioodikas nelja aastakümne jooksul üle tuhande Raivo Raigna epigrammi. Üksnes Virumaa Teatajas ilmus aastatel 2001-2012 ligi 500 tema epigrammi.

1986. aastal hakkas ilmuma Tamsalu EPT infoleht mille asutaja ja toimetaja oli Raivo Raigna.

1988. aastal tegi Tamsalu väikeettevõte Hermes omanimelise neljavärvitrükis uudiste- ja ristsõnalehe, mida samuti asus ta toimetama.

Samal aastal asutasid Raivo Raigna, Ain Alre ja Tarmo Pikk kirjastuskooperatiivi Huvi (hilisem Huvi OÜ), mis tegutses 1996. aastani. Selle aja jooksul kirjastati kümmekond erinevat perioodilist trükist, põhiliselt ristsõnaajalehti ja -ajakirju, mida levitati üle Eesti ja mille tiraažid olid kuni 30 000 eksemplari. Perioodilisteks väljaanneteks olid Huvileht, Seksi ja Nalja, Ristsõnaleht, 1001 Anekdooti, Rannaristsõnad, Slängiristõnad ja Moeleht. Koloriitsem nendest oli Moeleht, millele tegi kirjutiste ja fotomaterjalidega kaastööd ka tuntud rõivakunstnik Kai Saar, hilisem presidendiprouade moenõustaja.

Lisaks ajalehtedele kirjastati ristsõnaajakirju Ristsõnad Staaridest, Ristsõnad Prominentidest ja Jõuluvana Ristsõnad.

Looming 
2001 epigrammikogumik “Võib elu palju pakkuda“ Südava 72 lk.

E-Varamus on 349 nimetust Raivo Raigna ajakirjanduslikku loomingut või temaga seotud kirjutist.

Hobid 
Raivo Raigna hobideks on reisimine ja mälumäng. Rännanud on ta Euroopa, Aasia, Aafrika ja Lähis-Ida riikides. Kokku on külastanud 47 erinevat maad.

1985.aastal asutas Raivo Raigna Tamsalu Kultuurimajas mälumänguklubi Koaala. Klubi korraldas mitme hooaja vältel üleeestilisi viktoriine. Samuti alustas ta ühe esimesena vabariigis üleeestiliste spordikilbade läbiviimist. Mõttesportlasena on ta võistelnud Eesti, Euroopa ja Maailmameistrivõistlustel. Meeskonna Projekt koosseisus on ta tulnud neli korda Lääne-Virumaa kilvasarja võistkondlikuks võitjaks.

Mänginud telekilbades. 2004. aastal võitis Raivo Raigna televiktoriinis ”Kes tahab saada miljonäriks?“ 64 000 krooni.

Viited 

Eesti ajakirjanikud
Sündinud 1955